Антоніс Мор

Антоніс Мор (Антоніа Мора, Антоніс ван Дасхорст Мор, ; каля 1519, Утрэхт, Нідэрланды — , ) — нідэрландскі партрэтыст XVI стагоддзя, які працаваў пры дварах Іспаніі, Італіі, Англіі.

 Біяграфія 
Нарадзіўся ва Утрэхце. Вучыўся ў жывапісца Яна ван Скарэла, нідэрландскага майстра, які быў першым галандскім мастаком, які зразумеў важнасць навучання ў Італіі і паспрабаваў пазнаёміць Нідэрланды з высокім італьянскім Рэнесансам. Калі папа Адрыян VI Утрэхцкі, у мінулым — выхавальнік імператара Карла V, у 1524 годзе быў абраны на сваю пасаду, Ян ван Скарэль адправіўся з ім у Рым у якасці прыдворнага мастака. Меркавана, Мор ездзіў разам з ім.

У 1547 годзе Мор быў прыняты ў члены гільдыі св. Лукі ў Антверпене, неўзабаве пасля гэтага ён прыцягнуў увагу кардынала Нікаласа Перэна дэ Гранвелы, біскупа Араскага, фактычнага намесніка Габсбургаў у краіне і вядомага мецэната. Ён стаў яго пастаянным заступнікам і прадставіў імператару Карлу. Мастак пачаў часта падарожнічаць па розных дыпламатычных і мастацкіх даручэннях (у гэтым ён апынецца папярэднікам Рубенса).

Яго паслалі ў Лісабон, дзе ён напісаў партрэт партугальскай каралевы Кацярыны і яе дзяцей. Пазней ён вяртаецца ў Мадрыд і піша выявы германскіх сваякоў кіруючай дынастыі.

Катэгорыя:Мастакі Нідэрландаў XVI стагоддзя
Катэгорыя:Мастакі-партрэтысты Нідэрландаў
Катэгорыя:Мастакі-партрэтысты Рэнесансу
Катэгорыя:Рыцары-бакалаўры